### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger budgetopfølgning pr. 31. december 2023.

Dispositionsregnskaberne viser et samlet forventet merforbrug på -8,6 mio. kr. (ved seneste opfølgning blev forventet et merforbrug på -4,3 mio. kr.) i forhold til korrigeret budget.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Baggrunden for budgetopfølgningen er partnerskabsholdernes dispositionsregnskaber.

Såfremt en partnerskabsholder forventer merforbrug, vil der blive udarbejdet en handleplan i dialog med direktøren og Økonomistaben.

*Plan, Byg og Miljø*Der forventes et merforbrug på området på -7,6 mio. kr. mod -6,0 mio. kr. ved seneste opfølgning. Ændringen skyldes primært, at forskydning i vandløbsvedligeholdelse mellem årene og øgede vedligeholdelsesudgifter på færgeområdet. Merforbruget består hovedsageligt af:

* *Færgeområdet* forventer et merforbrug på -7,9 mio. kr. mod -7,2 ved seneste opfølgning. Merforbruget skyldes flere større ekstraordinære reparationer i forbindelse med en række færgenedbrud, men også for at undgå nye nedbrud. Derudover har der været merudgifter til 5-års eftersyn af [adresse], som er færgens drejelige skruer til fremdrift og styring, samt til nødvendig vedligeholdelse på Nekseløfærgen.

  Det fremgår af hensigtserklæring H15 i budgetaftalen for budget 2024-2027, at økonomien nulstilles i forbindelse med overførselssagen.
* *Vandløbsområdet* forventer nu et mindreforbrug på 0,3 mio. kr. på grund af forskydninger i opgaver hen over årsskiftet mod en forventning på 1,0 mio. kr. ved seneste opfølgning.

*Vej, Ejendom og Affald, ekskl. brugerfinansierede områder*
Der forventes nu et merforbrug på -8,6 mio. kr. på området mod -5,8 mio. kr. ved seneste opfølgning. Merforbruget består især af:

* På grund af en hård vinter i slutningen af 2023 forventes nu merudgifter på *vintertjenesten* på -4,3 mio. kr.
* *Ejendomsområdet* forventer nu et merforbrug på -2,0 mio. kr. mod et forventet merforbrug på -3,5 mio. kr. ved seneste opfølgning. Ændringen skyldes bl.a. lavere elpriser i vintermånederne end forventet. Merforbruget skal ses i sammenhæng med overførslen af merforbrug fra 2022.
* I *Entreprenørafdelingen*forventer et merforbrug på -3,0 mio. kr., hvor man tidligere havde forventet et merforbrug på -2,3 mio. kr. Merforbruget svarer nu til det overførslen fra 2022, og der arbejdes på løsninger i forhold til at indhente merforbruget som er overført fra tidligere år.
* Der forventes et mindreforbrug på 0,4 mio. kr. til *vejafvandingsbidrag*til Kalundborg Forsyning A/S. Dette skyldes en ændret tidsplan i forsyningens spildevandsarbejder, som ligger til grund for opkrævningen og udgiften er i stedet indarbejdet i budget 2024.
* *Ældreboliger* forventer nu et merforbrug på -0,5 mio. kr. som primært skyldes energiudgifter. Merforbruget indarbejdes i kommende års huslejer.
* *Vej og [adresse]* forventer nu at gå ud af året med et mindreforbrug på 0,7 mio. kr. som primært skyldes forskydninger mellem årene i opgaveudførslen.

*Vej, Ejendom og Affald, brugerfinansierede områder*
Der forventes fortsat et mindreforbrug på de brugerfinansierede områder på 7,2 mio. kr., hvilket er uændret i forhold til seneste budgetopfølgning. Mindreforbruget består af:

* På *renovationsområdet* forventes mindreudgifter på 6,5 mio. kr. efter at det i samråd med ARGO er besluttet, at det planlagte indkøb af rest- og madbeholdere udskydes til selskabsgørelsen er trådt i kraft.
* *Skadedyrsområdet* forventer mindreudgifter på 0,7 mio. kr. efter at have modtaget en efterregulering fra [adresse], fordi der i 2022 har været færre rotteanmeldelser end forudsat i kontrakten.

*Teknisk tillægsbevilling*I forbindelse med budgetopfølgningen ultimo september 2023 blev der på Kommunalbestyrelsens møde den 29. november 2023, givet en teknisk tillægsbevilling på 0,4 mio. kr. for, at sikre bevillingsmæssig dækning af alle forventede udgifter på det tekniske område

*Serviceudgifter*I aftalen mellem regeringen og KL om kommunernes økonomi i 2023 er der sat en ramme for kommunernes samlede udgifter til service. Måltallet for, om Kalundborg Kommune overholder sin del af aftalen, er det oprindeligt vedtagne budget til service.

Der forventes et merforbrug på serviceudgifter på -13,9 mio. kr. (ved seneste opfølgning -9,6 mio. kr.) Når merforbruget på serviceudgifter ikke svarer til det samlede forventede merforbrug på -8,6 mio. kr. skyldes det, at det samlede merforbrug tager højde for eventuelle tillægsbevillinger, der er givet i løbet af året, som ikke indgår i servicerammen. Derudover er der en række område, som ikke indgår i servicerammen, bl.a. enkelte ejendomme og renovationsområdet.

*Udvalgets anlæg*På anlæg forventes et mindreforbrug i 2023 på 138,7 mio. kr. (ved seneste opfølgning blev forventet et mindreforbrug på 157,0 mio. kr.)

Ud af de 138,7 mio. kr. forventes overført 129,9 mio. kr. (ved seneste opfølgning blev forventet overført 147,3 mio. kr.) til udførelse i 2024 og efterfølgende år, og at kassen tilføres 8,8 mio. kr. (ved seneste opfølgning blev forventet at kassen blev tilført 9,7 mio. kr.) i forbindelse med anlægsprojekter, der afsluttes og aflægges anlægsregnskab for i 2023.

I vedlagte bilag kan mindreforbruget ses for de enkelte anlægsprojekter.

## Økonomiske konsekvenser

Drift 2023:                    -8,6 mio. kr. i forventet merforbrug.
Serviceramme 2023:    -13,9 mio. kr. i forventet merforbrug.
Anlæg 2023:               138,7 mio. kr. i forventet mindreforbrug.